কূডল সঙ্গম
কূডল সঙ্গম হল লিঙ্গায়েত সম্প্রদায়ের একটি গুরুত্বপূর্ণ তীর্থস্থান। এটি ভারতের কর্ণাটক রাজ্যের বাগলকোট জেলায় অলমত্তি বাঁধ থেকে প্রায় ১৫ কিলোমিটার (৯.৩ মা) দূরে অবস্থিত। কৃষ্ণা ও ঘাটপ্রভা নদী এখানে পরস্পরের সঙ্গে মিলিত হয়ে পূর্ব দিকে অন্ধ্রপ্রদেশ রাজ্যের অপর এক শৈব তীর্থ শ্রীশৈলমের উদ্দেশ্যে ধাবিত হয়েছে। লিঙ্গায়েত সম্প্রদায়ের প্রতিষ্ঠাতা বসবের (যাঁকে স্বয়ম্ভু মনে করা হয়) সমাধি ‘ঐক্য মন্তপ’ এই শহরেই অবস্থিত। কূডল সঙ্গম উন্নয়ন সংসদ এখানকার স্মারকগুলির রক্ষণাবেক্ষণ করে থাকে।